da da da et nb en hbs_lat pt nn de da nb da da da de da sv en it de da fr en da da af da da da ro da en en sv en da da af en da da ro da en fr da da et nb en hbs_lat pt nn de da nb da da da de da sv en it de da fr da it da da da da da da da da da da fr nb es es es en da da ca nb da da da da da da da da nb en da da nl da nl da en
Parlamentsformand Sassoli: EU skal bekæmpe ulighed - Info Express
Velkomst!Logge ind på din konto
Velkommen! Log ind på din konto
Forgot your password? Get help
En adgangskode vil blive sendt til din email.
Forside E U Parlamentsformand Sassoli: EU skal bekæmpe ulighed
Parlamentsformand Sassoli: EU skal bekæmpe ulighed
David Sassoli ved topmødet 24. juni.
David Sassoli opfordrede EU’s regeringsledere ved topmødet den 24. juni til at levere på løfterne om et rejsecertifikat og at tackle ulighed efter Covid-19-pandemien.
Formanden for Europa-Parlamentet talte ved mødet i Rådet, hvor han understregede, at der er udsigter til at vende tilbage til en normal hverdag takket være vaccinationsudrulningen og andre tiltag såsom EU’s digitale Covid-certifikat, der gør det muligt for europæerne at rejse sikkert til andre EU-lande.
“Vi ved dog, at disse værktøjer kun vil virke, hvis der er tæt koordination mellem landene og anvendelsen er ensartet,” sagde David Sassoli. “Det værste, der kan ske, er, at vi øger forventningerne hos vores borgere og virksomheder for så at skuffe dem pga. manglende enighed mellem medlemslandene.”
Parlamentet ønsker at styrke mandatet for de EU-agenturer, der har med sundhed at gøre. “Stykke for stykke har vi mulighed for at opbygge færdigheder og de mekanismer, der er nødvendige for at få en fælles sundhedspolitik,” sagde formanden og pointerede, at ifølge den seneste Eurobarometer-undersøgelse er det også en prioritet for EU-borgerne.
Han sagde også, at EU skal gribe muligheden for at tackle ulighed: “Det europæiske projekt, vi ønsker at bygge, skal tage behovet hor arbejdstagerne i betragtning, skal fokusere på kampen mod fattigdom og mindske uligheder. Det skal sørge for at bevare folks værdighed og garantere en ordentlig løn for mandlige og kvindelige arbejdstagere.”
Angående migration og asyl opfordrede David Sassoli til at få fælles EU-regler. “Vi har behov for at definere fælles regler for modtagelsen af mennesker ved afstigning og redninger til søs. Vi kan ikke udsætte vores reflektioner yderligere angående regelmæssige veje for kontrolleret immigration. Vi skal samarbejde om humanitære korridorer og om de værktøjer, der kan bruges fra den fælles visapolitik til at beskytte dem, der flygter fra forfølgelse og krige, der har ret til international beskyttelse.“
Formanden sagde også, at diskrimination ikke er forenligt med EU-værdier: “Det er derfor, vi er meget bekymrede angående visse lovmæssige initiativer i Ungarn. Ingen tradition eller andre såkaldte kulturelle særligheder kan retfærdiggøre manglen på respekt for menneskelig værdighed.”
Han tilføjede, at ethvert initiativ til at søge dialog med Rusland skal finde sted på EU-niveau. “Vi skal tale med en stemme, ellers er vores svaghed deres styrke.”
Tidligere artikelDet bliver nemmere at rejse over Øresund denne sommer
Næste artikelFlypassagerers rettigheder under covid 19 pandemien: Centrale rettigheder blev ikke beskyttet på trods af Kommissionens indsats
RELATEREDE ARTIKLERMERE FRA FORFATTEREN
Længe ventet universaloplader til mobile enheder bliver en realitet i 2024
EU’s indkøb af covid-19-vaccine: Erfaringerne bør udnyttes, siger EUrevisorerne
Hvorfor er cybersikkerhed vigtigt for EU?
Et socialt Europa: Mere gennemsigtige og forudsigelige arbejdsvilkår for arbejdstagerne i EU
Roam som hjemme: Reglerne forlænges med 10 år
Digitale tjenester: Markante nye regler skal skabe et sikkert, åbent onlinemiljø
Udgiver: X Solutions HB. Ansv./Chefredaktør Laurentiu Mihai
© Copyright 2022 - Info Express Danmark
Længe ventet universaloplader til mobile enheder bliver en realitet i 2024
Danmark og Sverige sender brev til FN’s Sikkerhedsråd efter gasudslip og...
EU-millioner til STRING-projekt, der skal gøre det muligt for lastbiler at...